Sotsiaalselt konstrueeritud tõe heaks näiteks on raha. Raha ajalugu on liikumine väärtuselt pelga abstraktsiooni poole. Taskutäis meeme. Raha tänapäeva plastikversioonis on juba tõeluse vähemasti kolme- või neljakordne peegeldus. Vahetusväärtuse vahetusväärtuse vahetusväärtus. Raha taastõeliseks tegemiseks vajame me rituaali või teisisõnu  ostmist. Samuti on poliitika alati tuginenud sotsiaalsele reaalsusekonstruktsioonile, ehkki sellest kuni hilisajalooni eriti ei räägitud. Mõistuseajastu on fantaasiate suhtes karm olnud. Alati on kontrollitud oma impulsiivseid visioone jäikade faktide taustal.